Борис Младенов-Young
Една мечта в живота ми остана…

chitanka.info

Една мечта в живота ми остана —

след кратък Божи ден, обикновен,

да кажа „Лека нощ“ и под юргана

да легна и потъна в сън блажен.

И да сънувам сънища приятни —

девойки в Розовата долина

да късат с песни рози ароматни,

а аз да се разтапям от нега.

И като свещ, до дъно догоряла,

без да изпитам болка и тъга

от дълга и мъчителна раздяла

с най-близките и мили същества,

в съня си тихо, кротко да угасна…

Каква по-лека смърт! И по-прекрасна!

Сидни, Австралия — 2011 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.